रेणुका स्वरूप मेमो. गर्ल्स हायस्कूल व उच्च माध्यमिक विद्यालय, पुणे -३०

Unique No. 07-HS-1935-PUN

**ऑनलाइन शिक्षण पद्धती अहवाल २०२० - २०२१**

कोविड एकोणिसच्या पार्श्वभूमीवर प्रशालेत झूम अॅपच्या माध्यमातून विद्यार्थिनींचे ऑनलाइन तास घेण्यात आले.ज्या विद्यार्थिनी ऑनलाइन उपस्थित राहू शकल्या नाहीत त्यांना व्हाटस अॅप द्वारे शैक्षणिक व्हिडीओज ,पी.पी.टी.,फोटो पाठवले.

विद्यार्थिनीच्या परीक्षा ऑनलाइन घेण्यात आल्या.तसेच निकाल व्हाटस अॅप द्वारे पीडीएफ स्वरूपात पाठवण्यात आले.

**उल्लेखनीय कार्यक्रम २०२० - २०२१**

1. **कथामाला उपक्रम**

शैक्षणिक वर्ष २०२० -२१ या काळात कोविड एकोणिसच्या संकटामुळे विद्यार्थिनींसाठी ऑनलाइन शिक्षण सुरु करण्यात आले. त्या अंतर्गत विद्यार्थीनीना मराठी, इंग्रजी, संस्कृत, हिंदी अशा विविध भाषांमध्ये संस्कारक्षम व प्रासंगिक तसेच विज्ञान कथा ऑडीओ च्या स्वरूपात पाठवल्या.

**२. मन व्यवस्थापन कार्यशाळा**

शारीरिक, मानसिक, भावनिक ताणाचे व्यवस्थापन करणे. ताणतणाव कमी करण्यासाठी जाणीव जागृती व प्रतिबंधात्मक कार्यक्रम समजावून देणे या उद्देशाने दि.२० ते २४ डिसेंबर २०२० या कालावधीत म.ए.सो. व्यक्तिमत्व विकास केंद्रामार्फत मन व्यवस्थापन कार्यशाळा आयोजित करण्यात आली. या कार्यशाळेसाठी प्रशालेच्या प्रमुख समन्वयक मा.श्रीम.गिरीजा लिखिते, श्रीम.शुभा कुलकर्णी, त्यांचे सहकारी यांनी ‘स्व’ ची ओळख, भावनिक साक्षरता, भावनिक नियमन, रागाचे व्यवस्थापन, ताणतणावाचे नियोजन यांवर मार्गदर्शन केले व त्यावर आधारित काही कृती करवून घेतल्या. या वर्षीच्या ताणतणावाच्या काळात ही कार्यशाळा घेऊन व्यक्तिमत्व विकास केंद्राकडून केलेले मार्गदर्शन खूप मोलाचे ठरले.

**३. कविदिन**

प्रशालेच्या माजी मुक्याध्यापिका सौ.कमल प्रभुणे यांच्या स्मरणार्थ १६ फेबृअरी २०२१ या दिवशी शिक्षक व विद्यार्थीनिनी केलेल्या स्वरचित कवितांचे सादरीकरण करण्यात आले. श्री. कमलाकर प्रभुणे प्रमुख पाहुणे म्हणून उपस्थित होते. श्री. दयानंद घोटकर यांनी परीक्षक म्हणून काम पहिले. विजेत्यांना रोख रक्कम व प्रशस्तीपत्रक देण्यात आले. सौ. धार्मिक चंचला व सौ. अदमाने मालती या शिक्षकांना “काव्यप्रतिभा” या पुरस्काराने सन्मानित करण्यात आले.

**४. स्वातंत्र्यवीर सावरकर पुण्यतिथी**

स्वातंत्र्यवीर सावरकर यांचा जीवनपट व त्यांचे कार्य विद्यार्थिनींना समजावे आणि प्रेरणा मिळावी या उद्देश्याने २५ फेब्रुवारी रोजी स्वातंत्र्यवीर सावरकर पुण्यतिथी चा कार्यक्रम संपन्न झाला. प्रमुख पाहुण्या स्वातंत्र्यवीर सावरकर यांची नात श्रीमती विनिता जोशी उपस्थित होत्या. या प्रसंगी प्रशालेतील संगीत शिक्षिका शिरीषा जोशी यांनी ‘जयोस्तुते’ हे देशस्तवन सादर केले. याप्रसंगी श्रीमती विनिता जोशी यांनी सावरकरांचा जीवनपट उलगडून दाखविणारा पोवाडा सादर केला. कै.नागेश आठवले स्मरणार्थ श्रीमती मालती आठवले पुरस्कृत प्रशालेतील दोन विद्यार्थिनींना सावरकरांची पुस्तके भेट देण्यात आली. हा सर्व कार्यक्रम ऑनलाइन पद्धतीने घेण्यात आला.

**५. राष्ट्रीय विज्ञानदिन**

विद्यार्थिनींमध्ये विज्ञान विषयाची आवड निर्माण करणे तसेच वैज्ञानिक दृष्टीकोन निर्माण करणे या उद्देशाने प्रशालेत २२ ते २५ फेब्रुवारी २०२१ या कालावधीत ‘विज्ञान सप्ताहाचे’ आयोजन करण्यात आले. विज्ञान दिनानिमित्त विद्यार्थिनींसाठी निबंध स्पर्धा, पीपीटी तयार करण्याची स्पर्धा, विज्ञान रांगोळी स्पर्धा, विज्ञान कथाकथन स्पर्धा आयोजित करण्यात आल्या.

             सामारोपाच्या वेळेस विज्ञान दिनानिमित्त घेण्यात आलेल्या स्पर्धांच्या विजेत्यांची नावे घोषित करण्यात आली. इयत्ता पाचवीच्या विद्यार्थिनींसाठी ‘ओळख प्रयोगशाळेची’ हा ऑनलाइन कार्यक्रम घेण्यात आला.

**६. जागतिक महिला दिन**

प्रशालेतील सर्व महिलांसाठी 12 मार्च 2021 या दिवशी जागतिक महिला दिनानिमित्त ‘स्त्रियांचे मानसिक आरोग्य’ या विषयावर सौ. गिरीजा लिखिते यांच्या व्याख्यानाचे आयोजन करण्यात आले.

**७. कौशल्य छंद वर्ग**

मार्च २०२१ मध्ये लॉकडाऊन पार्श्वभूमीवर खूपच कमी विद्यार्थिनींची ऑनलाइन तासाला उपस्थिती कमी झाल्यामुळे त्यांना अभ्यासाकडे आकर्षित करून घेण्याच्या उद्देशाने म.ए.सो. रेणुका स्वरूप करियर कोर्सेसच्या माध्यमातून कौशल्य छंद वर्ग सुरु करण्यात आले. या कौशल्य वर्गा मध्ये शारीरिक स्वच्छता, मास्क तयार करणे, यांचे ऑनलाइन मार्गदर्शन करण्यात आले.

**शाळा सिद्धी अहवाल**

रेणुका प्रशाला राष्ट्रीय  मूल्यमापन योजनेंतर्गत( NEUPA) होणाऱ्या शालेय तपासणी कार्यक्रमात गेली सहा वर्षे कार्यरत आहे.२०२०-२१ कोरोना प्रादुर्भावामुळे शाळा नियमित भरवता आली नसली, शाळेपुढे मोठे आव्हान होते. तरी शाळेने ते यशस्वीरीत्या पेलले.समित्यांची रचना मागील वर्षाची होती तीच ठेवण्यात आली होती. शाळेच्या कामगिरीचा आढावा पुढीलप्रमाणे

1. भौतिक सुधारणा

अ. शाळेचे मैदान समपातळीत करण्यात आले.

ब. कोविड समिती तयार करण्यात आली. संपूर्ण शाळा सॅनिटाइझ करण्यात आली.पल्स, ऑक्सिमीटर, थर्मल गन हे साहित्य उपलब्ध करून देण्यात आले.

२. अध्ययन, अध्यापन मुल्यांकन आणि शिक्षक कामगिरी

अ. ऑनलाइन अध्यापनासाठी व्हीडीओ बनवणे, पीपीटी निर्मिती या सारख्या कार्यशाळेत प्रशालेतील शिक्षकांनी सहभाग घेतला.

ब. प्रशालेतील एन.सी.सी. शिक्षिका यशोदिनी कुलकर्णी यांना त्यांनी केलेल्या सामाजिक कार्याची दखल घेत अहमदनगर येथील स्नेहालय संस्थेतर्फे ‘कोविड योद्धा’ म्हणून प्रशस्तीपत्रक देऊन सन्मानित करण्यात आले.

३. विद्यार्थिनी अध्ययन, अभ्यासेतर उपक्रम

अ- झूम अॅप्लीकेशनच्या माध्यमाद्वारे अध्ययन केले. तसेच शालेय व आंतर शालेय स्पर्धेत सहभागी झाल्या.

\*\*\*\*\*\*